Naisten maajoukkue vuoden 2011 MM-kilpailuissa.
**Brasilian naisten jalkapallomaajoukkue** edustaa Brasiliaa naisten jalkapallon kansainvälisissä otteluissa.

Brasilian maajoukkue on ollut mukana kaikissa tähän asti pelatuissa naisten jalkapallon olympia- ja MM-turnauksissa. Atlantan 1996 ja Sydneyn 2000 olympialaisissa se sijoittui neljänneksi. Ateenan kisoissa 2004 se sai hopeaa hävittyään finaalissa Yhdysvalloille jatkoajan jälkeen maalein 1–2. Pekingissä 2008 Brasilia saavutti toistamiseen olympiahopeaa hävittyään finaalissa Yhdysvalloille jatkoajan jälkeen maalein 0–1.

MM-kisoissa 1991 ja 1995 Brasilia ei päässyt alkulohkostaan jatkoon. Yhdysvalloissa 1999 pelatuissa kisoissa se sai pronssia voitettuaan pronssiottelussa Norjan rangaistuspotkukilpailussa. Vuoden 2003 kisoissa se putosi puolivälierissä.

Kiinan MM-kisoissa 2007 Brasilia voitti alkulohkonsa ja pääsi finaaliin voitettuaan puolivälierässä Australian 3–2 ja välierässä Yhdysvallat 4–0. Finaalissa Brasilia hävisi Saksalle 0–2 ja sai hopeaa. Marta oli kisojen paras maalintekijä tehtyään seitsemän maalia ja hänet palkittiin myös Kultaisella pallolla kisojen parhaana pelaajana. Joukkueen kapteeni oli Aline ja joukkuetta valmensi Jorge Barcellos.

Saksan MM-kisoissa 2011 Brasilia voitti kaikki kolme alkulohko-otteluaan: Australian 1–0, Norjan 3–0 ja Päiväntasaajan Guinean 3–0. Puolivälierissä Brasilia hävisi Yhdysvalloille rangaistuspotkukilpailussa maalein 3–5 Yhdysvaltain tasoitettua ottelun 2–2:een jatkoajan lisäajalla. Brasilian paras maalintekijä kisoissa oli neljä maalia tehnyt Marta.

Kanadan MM-kisoissa 2015 Brasilia voitti alkulohkossa Etelä-Korean maalein 2–0, Espanjan 1–0 ja Costa Rican 1–0. Neljännesvälierissä Brasilia hävisi Australialle maalein 0–1.

Ranskan MM-kisoissa 2019 Brasilia voitti alkulohkossa Jamaikan 3–0 ja Italian 1–0 sekä hävisi siinä välissä Australialle 2–3. Brasilia pääsi lohkokolmosten vertailun tuloksena neljännesvälieriin, joissa se hävisi Ranskalle jatkoajalla 1–2. Joukkueen maaleista Cristiane teki neljä, Marta kaksi (molemmat rangaistuspotkusta) ja Thaisa yhden. Marta nosti MM-kisamaaliensa määrän 17:ään, joka on MM-kisojen ennätys miehetkin mukaan lukien. Hän on ainoa pelaaja, joka on tehnyt maalin viidessä eri MM-lopputurnauksessa.

Etelä-Amerikan mestaruuden Brasilia on voittanut vuosina 1991, 1995, 1998, 2003, 2010, 2014, 2018 ja 2022 sekä Pan-Amerikan mestaruuden 2003 ja 2007.

Arvokisat
---------

### Maailmanmestaruuskilpailut

* 1991 - Alkulohko
* 1995 - Alkulohko
* 1999 - Pronssi
* 2003 - Puolivälierät
* 2007 - Hopea
* 2011 - Puolivälierät
* 2015 - Neljännesvälierät
* 2019 - Neljännesvälierät

### Olympialaiset

* 1996 - Neljäs sija
* 2000 - Neljäs sija
* 2004 - Hopea
* 2008 - Hopea
* 2012 - Kuudes sija
* 2016 - Neljäs sija

### Etelä-Amerikan mestaruuskilpailut

* 1991 - Kulta
* 1995 - Kulta
* 1998 - Kulta
* 2003 - Kulta
* 2006 - Hopea
* 2010 - Kulta
* 2014 - Kulta
* 2018 - Kulta
* 2022 - Kulta

Lähteet
-------

* International Country Results - Women Tournaments RSSSF. Viitattu 8.8.2008. (englanniksi)
* RSSSF Brazil *paginas.terra.com.br*.  Arkistoitu 17.4.2006. Viitattu 8.8.2008. (englanniksi) (portugaliksi)

### Viitteet

1. ↑  FIFA/Coca-Cola Women's World Ranking FIFA.  Arkistoitu 15.1.2015. Viitattu 11.8.2022. (englanniksi)
2. ↑  Brasilia MM-kisoissa 2011 (Arkistoitu – Internet Archive)
3. ↑  Brasilialaistähti teki jalkapallohistoriaa MM-kisoissa
4. ↑  Brasilia jatkaa voittojen tiellä naisten jalkapallon MM-kisoissa
5. ↑  Naisten MM-jalkapallon neljännesvälieräparit selvillä
6. ↑  Shokki jalkapallon MM-kisoissa – Brasilia pois jatkosta
7. ↑  Brazil *FIFA Women's World Cup France 2019*. FIFA.  Arkistoitu 16.7.2019. Viitattu 24.6.2019. (englanniksi)
8. 1 2  Huttunen, Sasha: Brasilian tähtihyökkääjä Marta rikkoi jalkapallon MM-kisojen maaliennätyksen – miesten kärkinimi Klose jäi taakse *Satakunnan Kansa*.  19.6.2019. Viitattu 24.6.2019.
9. ↑  Women's World Cup: Marta has record to rival Brazil legends Ronaldo and Pele  13.6.2019. BBC. Viitattu 24.6.2019. (englanniksi)

BrasiliaBrasilian jalkapallo
Lajiliitto: Brasilian jalkapalloliitto   

Sarjat:Campeonato Brasileiro Série A | Campeonato Brasileiro Série B | Campeonato Brasileiro Série C | Campeonato Brasileiro Série | Osavaltiosarjat   

Cup-kilpailut: Copa do Brasil   

Maajoukkueet: Brasilian maajoukkue | Brasilian naisten maajoukkue | Alle 21-vuotiaiden maajoukkue

Conmebolin naisten maajoukkueet

* Argentiina
* Bolivia
* Brasilia
* Chile
* Ecuador
* Kolumbia
* Paraguay
* Peru
* Uruguay
* Venezuela